ഇലക്ട്രോണിക്സ് & ഐ.ടി മന്ത്രാലയം
പൗരന്മാരുടെ ജീവിതത്തെ മാറ്റിമറിക്കാന് സാങ്കേതികവിദ്യ ഉപയോഗിക്കുന്നതിലാണ് ഇന്ത്യയുടെ വിജയം: കേന്ദ്ര സഹമന്ത്രി രാജീവ് ചന്ദ്രശേഖര്
വര്ഷങ്ങളോളം, ഇന്ത്യയെക്കുറിച്ചുള്ള ആഖ്യാനം ജനങ്ങളിലേക്ക് എത്താത്ത പ്രവര്ത്തനരഹിതമായ ഭരണത്തെ ചുറ്റിപ്പറ്റിയായിരുന്നു.
ഡിജിറ്റല് ഇന്ത്യ ചട്ടക്കൂട് പുതിയ തലമുറയിലെ യുവാക്കളുടെ ആത്മവിശ്വാസം വര്ദ്ധിപ്പിച്ചു.
കേന്ദ്ര സഹമന്ത്രി രാജീവ് ചന്ദ്രശേഖര് ലോകബാങ്ക് ഡിജിറ്റല് ഇക്കണോമി കോണ്ക്ലേവ് 2023-നെ അഭിസംബോധന ചെയ്തു
ന്യൂഡല്ഹി, 11 AUG 2023:
പൗരന്മാരുടെ ജീവിതത്തെ മാറ്റിമറിക്കാന് സാങ്കേതികവിദ്യ ഉപയോഗിക്കുന്നതില് ഇന്ത്യയുടെ വിജയത്തെ എടുത്തുപറഞ്ഞ് ലോകബാങ്ക് ഡിജിറ്റല് ഇക്കണോമി കോണ്ക്ലേവ് 2023-ല് നൈപുണ്യ വികസനത്തിനും സംരംഭകത്വത്തിനും ഇലക്ട്രോണിക്സ് & ഐടിക്കും വേണ്ടിയുള്ള കേന്ദ്ര സഹമന്ത്രി ശ്രീ രാജീവ് ചന്ദ്രശേഖര്. 2026-ഓടെ 05 ലക്ഷം കോടി ഡോളര് സമ്പദ്വ്യവസ്ഥ എന്ന ലക്ഷ്യത്തിലേക്കു രാജ്യത്തിന്റെ ദ്രുതഗതിയിലുള്ള പുരോഗതിയെ ഉത്തേജിപ്പിച്ച, കഴിഞ്ഞ ഒമ്പതു വര്ഷം ഡിജിറ്റല് ഇന്ത്യയിലൂടെ കൈവരിച്ച നാഴികക്കല്ലുകള് അദ്ദേഹം ഊന്നിപ്പറഞ്ഞു.
2015-ല്, ഡിജിറ്റല് ഇന്ത്യയുടെ സമാരംഭത്തിലൂടെ, പ്രധാനമന്ത്രി ശ്രീ നരേന്ദ്ര മോദി മൂന്ന് വിശാലമായ ലക്ഷ്യങ്ങളിലൂടെ പാരമ്പര്യേതര പ്രതീക്ഷകള് സ്ഥാപിച്ചു - സാങ്കേതികവിദ്യ പൗരന്മാരുടെ ജീവിതം മെച്ചപ്പെടുത്തുക, ഭരണനിര്വഹണവും ജനാധിപത്യവും മെച്ചപ്പെടുത്തുക, കൂടുതല് വികസിപ്പിക്കുക, അതിനായി ഒരു രൂപരേഖ ഉണ്ടാക്കുക. അതാണ് നവീകരണ സമ്പദ്വ്യവസ്ഥ. കഴിഞ്ഞ ഒമ്പതു വര്ഷമായി, സാങ്കേതിക വിദ്യയുടെ നിശ്ശബ്ദ കാഴ്ചക്കാരും ഉപഭോക്താവും എന്നതില് നിന്ന് വിരുദ്ധമായി സാങ്കേതികവിദ്യകള് സൃഷ്ടിക്കുന്നതിലേക്ക് ഇന്ത്യ മുന്തൂക്കം കൈവരിച്ചു.
ഇപ്പോള് ഡിജിറ്റല് പേയ്മെന്റുകളും മൈക്രോ ക്രെഡിറ്റും ഉപയോഗിക്കുന്ന അനൗപചാരിക മേഖലകളുടെ ഔപചാരികവല്ക്കരണത്തിന് സര്ക്കാര് സേവനങ്ങളുടെ ഡിജിറ്റല്വല്കരണം എങ്ങനെ സഹായകമായെന്നും ശ്രീ രാജീവ് ചന്ദ്രശേഖര് എടുത്തുപറഞ്ഞു. ഇന്ത്യയുടെ കരുതലിന്റെ ഭാഗമായ ഈ സേവനങ്ങള് ഇപ്പോള് ഭരണം ഡിജിറ്റല്വല്കരിക്കാന് താല്പ്പര്യമുള്ള രാജ്യങ്ങള്ക്ക് വാഗ്ദാനം ചെയ്യുന്നു.
''ഗവണ്മെന്റ് സേവനങ്ങളുടെ ഡിജിറ്റല്വല്കരണം ഇപ്പോള് ഡിജിറ്റല് പേയ്മെന്റുകളും മൈക്രോ ക്രെഡിറ്റും ഉപയോഗിക്കുന്ന തെരുവ് കച്ചവടക്കാരെ പോലെയുള്ള അനൗപചാരിക മേഖലകളെ ഔപചാരികമാക്കാന് സഹായിച്ചു. യുപിഐ, ആധാര് തുടങ്ങിയ സംരംഭങ്ങള് ഉള്പ്പെടെ ഇന്ത്യ വരുത്തിയ പരിവര്ത്തനം, ഭരണം മെച്ചപ്പെടുത്തുക മാത്രമല്ല, ഊര്ജസ്വലമായ ഒരു നവീകരണ ആവാസവ്യവസ്ഥ സൃഷ്ടിക്കുകയും ചെയ്തു. ജീവിതത്തെ പരിവര്ത്തനം ചെയ്യുന്നതിനുള്ള സാങ്കേതികവിദ്യ വിന്യസിക്കുന്നതിലെ ഇന്ത്യയുടെ വിജയം, തങ്ങളുടെ സമ്പദ്വ്യവസ്ഥയെയും ഭരണത്തെയും ഡിജിറ്റല്വല്കരിക്കാന് ആഗ്രഹിക്കുന്ന മറ്റ് രാജ്യങ്ങളില് നിന്ന് താല്പ്പര്യം ആകര്ഷിച്ചു. നൂതനമായ ആവാസവ്യവസ്ഥയുള്ള ഇന്ത്യ ഈ രാജ്യങ്ങള്ക്കു പങ്കാളിത്തം വാഗ്ദാനം ചെയ്യുന്നു,'' മന്ത്രി കൂട്ടിച്ചേര്ത്തു.
ലോകബാങ്ക് ഉദ്യോഗസ്ഥരുമായുള്ള ആശയവിനിമയത്തിനിടെ, വിദൂര പ്രദേശങ്ങളില് താമസിക്കുന്ന ആളുകള്ക്ക് വിഭവങ്ങള് വിതരണം ചെയ്യുന്നത് തടയുന്ന പ്രവര്ത്തനരഹിതമായ ഭരണത്തില് നിന്ന് ഗവണ്മെന്റ് എങ്ങനെ പുനരുജ്ജീവിപ്പിച്ചു എന്നതിനെക്കുറിച്ച് കേന്ദ്ര സഹമന്ത്രി സംസാരിച്ചു.
''വളരെ വര്ഷങ്ങളായി, കഴിവുള്ള ആളുകളുള്ള ഒരു സാങ്കേതിക രാജ്യമായിരുന്നിട്ടും, ഇന്ത്യയെക്കുറിച്ചുള്ള ആഖ്യാനം, ജനങ്ങളിലേക്ക് എത്തുന്നതില് പരാജയപ്പെട്ട പ്രവര്ത്തനരഹിതമായ ഭരണത്തിന്റെ പ്രശ്നത്തെ ചുറ്റിപ്പറ്റിയാണ്. ഇത് ഭരണത്തില് ഇന്ത്യ നേരിടുന്ന വെല്ലുവിളികളെ വിവരിച്ചു. എന്നിരുന്നാലും, 2015-ല്, ഡിജിറ്റല് ഇന്ത്യ ആരംഭിച്ചപ്പോള്, സാങ്കേതികവിദ്യയുടെ പ്രതീക്ഷകള്ക്കും ഫലങ്ങള്ക്കുമായി ഒരു രൂപരേഖയും ചട്ടക്കൂടും അവതരിപ്പിക്കുകയും മനസ്സിലാക്കുകയും ചെയ്തു. ഇത് ഒരു പുതിയ തലമുറയിലെ യുവ ഇന്ത്യക്കാരുടെ ആത്മവിശ്വാസം ഗണ്യമായി വര്ദ്ധിപ്പിച്ചു,'' മന്ത്രി വിശദീകരിച്ചു.
--NS--
(